Xalqaro Qishki Olimpiada federatsiyalari uyushmasi

Qishki Olimpiya sport turlari xalqaro federatsiyalari assotsiatsiyasi (QOSXFA; ) – Xalqaro Olimpiya qoʻmitasi tomonidan tan olingan va Qishki Olimpiada oʻyinlarida ishtirok etuvchi qishki sport turlari boʻyicha xalqaro sport federatsiyalarini birlashtirgan notijorat assotsiatsiya. Assotsiatsiya 1982-yilda tashkil etilgan. Shtab-kvartirasi Shveysariyaning Oberhofen am Tunerse shahrida joylashgan.

QOSXFA prezidenti – italiyalik Ivo Ferriani, shuningdek Xalqaro bobsley va skeleton federasiyasi prezidentidir.
 Vazifasi 

Qishki Olimpiada sport turlari xalqaro federatsiyalari assotsiatsiyasi (QOSXFA) aʼzolari oʻrtasida hamkorlikni ragʻbatlantiradi va manfaatlarini himoya qiladi. Assotsiatsiya umuman qishki sport turlari, xususan esa Olimpiada oʻyinlari bilan bogʻliq muayyan masalalar bilan shugʻullanadi. Shuningdek, QOSXFA Xalqaro Olimpiada qoʻmitasi (XOQ) hamda boshqa xalqaro tashkilotlar komissiyalarida qishki sport turlarini ifodalovchi qoʻshma delegatsiyani tanlash va/yoki vakillarni tayinlash uchun mas’uldir.

QOSXFA musobaqalar taqvimini muvofiqlashtirish bilan shugʻullanadi, shuningdek, televideniye translyatsiya huquqlarini sotishdan olinadigan daromad ulushini taqsimlash boʻyicha XOQga takliflar kiritadi.

 Rahbariyat 

QOSXFA faoliyati Ijroiya organ – Kengash tomonidan boshqariladi. Kengash besh nafar shaxsiy aʼzodan iborat boʻlib, ular prezident va turli federatsiyalarni vakillik qiluvchi toʻrt nafar aʼzodan tashkil topadi. Prezident va Kengash aʼzolarining barchasi 4 yil muddatga saylanadi.

Kengash aʼzolaridan biri Bosh kotib etib saylanadi. Gʻaznachi esa Prezidentning taklifiga binoan Kengash tomonidan tayinlanadi va Kengash tarkibiga kiradi, biroq ovoz berish huquqiga ega emas.

 Lavozimi  Ismi  Mamlakat  Sport federatsiyasiPrezident  Ivo Ferriani    Xalqaro bobsley va skeleton federasiyasi   Bosh kotib  Colin Grahamslaw    Jahon kyorling federatsiyasiKengash aʼzolari  Einars Fogelis    Xalqaro lyuj federatsiyasi Kim Jae-youl    Xalqaro skeyting ittifoqi Beau Welling    Jahon kyorling federatsiyasi Olle Dahlin    Xalqaro biatlon ittifoqi Luc Tardif    Xalqaro xokkey federatsiyasi Gʻaznachi  Fredi Schmid    Xalqaro skeyting ittifoqi 

 Aʼzolari 
 Sport Xalqaro federatsiya (XF) Qisqartma Milliy assotsiatsiyalar XF tashkil etilgan yil Prezident Rasmiy veb-sayt Izohlar Biatlon  Xalqaro biatlon ittifoqi  IBU  61  1993   Olle Dahlin    Bobsley & skeleton  Xalqaro bobsley va skeleton federasiyasi  IBSF  74  1923   Ivo Ferriani    Kyorling  Jahon kyorling federatsiyasi  WCF  71  1966   Beau Welling    Muz ustida xokkey  Xalqaro xokkey federatsiyasi  IIHF  82  1908   Luc Tardif Sr.    Lyuj  Xalqaro lyuj federatsiyasi  FIL  53  1957   Einars Fogelis    Konkida uchish  Xalqaro skeyting ittifoqi  ISU  101  1892   Kim Jae-youl    Changʻi sporti & snoubord  Xalqaro chovgarlik va snoubord federatsiyasi  FIS  132  1924   Johan Eliasch   

 Manbalar 

Turkum:Olimpiada tashkilotlari